**13. Mokinio veiklos lapas**

***Augalų ir gyvūnų ląstelių palyginimas***

**1. Tyrimo tikslas**

**2. Hipotezė**

**3. Tyrimo priemonės**

**4. Veiklos eiga**

4.1. Paruoškite samanos lapelio preparatą. Objektinio stiklelio viduryje pipete užlašinkite vandens lašą. Pincetu nuskinkite vieną samanos lapelį ir jį įdėkite į vandens lašą ant objektinio stiklelio. Dengiamąjį stiklelį pastatykite prie lašo krašto ir lėtai nuleiskite ant lapelio. Išsiliejusį už dengiamojo stiklelio vandenį atsargiai sugerkite popierine servetėle.

4.2. Vandeniu išsiskalaukite burną ir pasiruoškite burnos epitelio ląstelių preparatą. Objektinio stiklelio viduryje pipete užlašinkite metileno mėlio tirpalo lašą. Ausų krapštuku (arba mentele, arba plastikiniu šaukšteliu) atsargiai pagramdykite vidinę skruosto pusę ir paimtą apnašą perkelkite į metileno mėlio tirpalo lašą ant objektinio stiklelio. Metileno mėlio tirpalo lašą su perkelta apnaša atsargiai pamaišykite preparavimo adata. Dengiamąjį stiklelį pastatykite prie lašo krašto ir lėtai nuleiskite ant objekto. Išsiliejusį už dengiamojo stiklelio metileno mėlio tirpalą sugerkite popierine servetėle.

4.3. Paruoštus preparatus stebėkite pro mikroskopą (atkreipkite dėmesį į ląstelių panašumus ir skirtumus), matomus vaizdus pavaizduokite biologiniais piešiniais. Remdamiesi turimomis žiniomis ir matomu vaizdu biologiniuose piešiniuose sužymėkite ląstelių dalis.

*Vieta biologiniams piešiniams:*

1 pav. **Samanos lapo ląstelės** 2 pav. **Burnos epitelio ląstelės**

**5. Tyrimo rezultatų analizė**

Palyginkite tirtų ląstelių sandarą, skirtumus susiekite su ląstelių veikla.

**6. Tyrimo išvada**

**7. Įsivertinimas**